CELEX: 
Language: lv
Date: 2019-02-26 00:00:00
Title: KOMISIJAS DELEĢĒTĀ REGULA (ES) …/.. ar ko attiecībā uz Inovāciju fonda darbību papildina Eiropas Parlamenta un Padomes Direktīvu 2003/87/EK

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               Inovāciju fonds tika izveidots ar Direktīvas 2003/87/EK
                  1
                10.a panta 8. punktu, lai visās dalībvalstīs atbalstītu inovāciju mazoglekļa tehnoloģijās un procesos I pielikumā minētajās nozarēs, ietverot videi drošu oglekļa uztveršanu un izmantošanu (CCU), kas būtiski sekmē klimata pārmaiņu mazināšanu, kā arī produktus, kas aizstāj augsta oglekļa satura produktus, kurus ražo I pielikumā minētajās nozarēs, un lai palīdzētu stimulēt tādu projektu būvniecību un ekspluatāciju, kuru mērķis ir CO2 uztveršana un ģeoloģiska uzglabāšana (CCS) videi drošā veidā, kā arī inovatīvu atjaunojamās enerģijas un enerģijas uzglabāšanas tehnoloģiju izstrādi un izmantošanu
                  2
               . Fonds, kam atvēlēti vismaz 450 miljoni kvotu, turpina programmā NER300 iesākto. 
            
            
               Atbalsts inovācijai mazoglekļa tehnoloģiju jomā ir svarīgs, lai varētu sasniegt Enerģētikas savienībā
                  3
                un atjaunotajā rūpniecības politikas stratēģijā
                  4
                noteiktos ES klimata un konkurētspējas mērķus. Inovāciju fonds būs līdzeklis, ar kura palīdzību būs iespējams veikt mazoglekļa un bezoglekļa tehnoloģiju demonstrējumus; bez šīm tehnoloģijām nebūs iespējams pāriet uz dekarbonizētu ekonomiku, ko paredz emisiju mazināšanas ilgtermiņa stratēģija
                  5
               . Tas arī paaugstinās ES uzņēmumu konkurētspēju, palīdzot tiem kļūt par vadošajiem uzņēmumiem šo tehnoloģiju jomā pasaulē. Inovāciju fonds atbalstīs energotehnoloģiju stratēģiskā plāna (SET plāns)
                  6
                mērķus, kā arī mērķus, ko izvirzījušas ES pētniecības pamatprogrammā īstenotās publiskā un privātā sektora partnerības (PPP), konkrēti SPIRE (efektīva resursu izmantošana un energoefektivitāte ilgtspējīgā pārstrādes nozarē), biobāzētas rūpniecības kopuzņēmums un kopuzņēmums “Kurināmā elementi un ūdeņradis”. Inovāciju fondam būtu jāveicina arī turpmākas partnerības un misijas programmā “Apvārsnis”, ņemot vērā Direktīvas 2003/87/EK mērķus.
            
            
               Inovāciju fonda uzdevums ir realizēt veiksmīgus progresīvu mazoglekļa tehnoloģiju inovāciju demonstrējumu projektus. Fonda mērķis ir atlasīt inovatīvus un dzīvotspējīgus demonstrējumu projektus un palīdzēt rast iztrūkstošo finansējumu. Paredzams, ka līdz 2030. gadam Inovāciju fonda portfelis būs sasniedzis plašu tehnoloģisko un ģeogrāfisko aptvērumu. Inovāciju fonds darbosies saskaņā ar efektīvu, iedarbīgu un vienkāršu pārvaldības struktūru, kas nodrošina pārskatatbildību, pārredzamību un zināšanu apmaiņu.
            
            
               Tiek lēsts
                  7
               , ka atbalsttiesīgajās nozarēs investīcijas demonstrējumu projektos varētu sasniegt 55 līdz 68 miljardus EUR. Lai gan paredzams, ka Inovāciju fonda budžets būs apjomīgs (6 mljrd. euro (pie oglekļa cenas 15 euro/t CO2) līdz 11 mljrd. euro (pie cenas 25 euro/t CO2)), pieprasījums pēc finansējuma būtiski pārsniedz prognozēto finansējuma apjomu. Tāpēc Investīciju fonda atbalsts būtu jākombinē ar citu ES programmu un dalībvalstu piešķirto atbalstu. 
            
            
               Inovāciju fonds papildinās programmu “Apvārsnis Eiropa”, jo tas sniegs atbalstu mazoglekļa un bezoglekļa tehnoloģijām, kuras programma “Apvārsnis Eiropa” vai tās priekšgājēja programma “Apvārsnis 2020” ir finansējusi to agrīnas izstrādes posmos. Tas papildinās arī Eiropas Reģionālās attīstības fondu, kurā atbalsta inovācijas un to vērienīgāku izmantošanu (piemēram, energoefektivitātes risinājumus MVU un ēkām, atjaunojamās enerģijas projektus), taču neatbalsta nevienu Direktīvas 2003/87/EK I pielikumā minēto darbību. Eiropas infrastruktūras savienošanas instruments un Eiropas strukturālie un investīciju fondi varētu atbalstīt Inovāciju fonda finansēto projektu infrastruktūras elementus, piemēram, CO2 un ūdeņraža cauruļvadu būvniecību vai tīkla pieslēgumu izveidi. Inovāciju fonds darbosies sinerģijā arī ar Savienības investīciju atbalsta instrumentu (Komisijas ierosinātais fonds InvestEU)
                  8
               : fonds InvestEU Inovāciju fonda finansētajiem projektiem varēs sniegt papildu investīciju atbalstu (piem., aizdevumu garantijas vai ieguldījumi pašu kapitālā). Komisijas priekšlikums par fondu InvestEU paredz, ka no Inovāciju fonda varēs veikt iemaksas fonda InvestEU finansējuma apvienošanas darbībās (piem., papildināt fonda InvestEU nodrošināto riska segumu).  
            
            
               Optimāli kombinējot Inovāciju fonda, fonda InvestEU, citu Savienības programmu un dalībvalstu finansējumu, būtu jāpanāk, ka tiek segta liela daļa papildu izmaksu un risku, kas sevī ietver inovatīvo mazoglekļa tehnoloģiju un produktu demonstrēšana.
            
            
               Likumdevēji ir lūguši Komisijai pirms 2021. gada noorganizēt pirmo Inovāciju fonda uzaicinājumu iesniegt priekšlikumus, lai nodrošinātu savlaicīgu atbalstu atbalsttiesīgajiem projektiem. Lai gan neizmaksātie ieņēmumi no pirmā programmas NER300 uzaicinājuma iesniegt priekšlikumus ir pārvirzīti uz mehānismu InnovFin EDP un EISI parāda instrumentu
                  9
               , ir pagājuši jau vairāk nekā pieci gadi, kopš 2013. gadā tika organizēts pēdējais uzaicinājums iesniegt priekšlikumus dotāciju saņemšanai no programmas NER300. 
            
            
               2.APSPRIEŠANĀS PIRMS AKTA PIEŅEMŠANAS
            
            
               Programmā NER300 gūtā pieredze, tostarp pētījums par gūtajām mācībām
                  10
               , sniedza vērtīgu ieskatu, kas palīdzēja attīstīt Inovāciju fondu. Galvenā problēma, kas tika konstatēta programmas NER300 īstenošanas laikā, ir zemais atbalstu saņēmušo projektu veiksmīgas īstenošanas īpatsvars vai kavējumi projektu izstrādes agrīnajā posmā. Līdz šim ekspluatācija ir sākta tikai 6 no 39 atbalstu saņēmušajiem projektiem, savukārt 14 projekti ir atcelti. Programmas NER300 finansēto projektu zemā veiksmīgas īstenošanas īpatsvara galvenie iemesli bija nenobriedušu projektu izraudzīšanās un novēlota atbalsta sniegšana.
            
            
               Citi zemā veiksmīgas īstenošanas īpatsvara iemesli, kas galvenokārt saistīti ar programmas NER300 plānojumu un ko nesen atklāja Revīzijas palāta
                  11
               , ir sarežģīts un neskaidrs lēmumu pieņemšanas process un neelastīga atlases sistēma. Šajā sakarā Revīzijas palāta iesaka uzlabot projektu atlases un lēmumu pieņemšanas procesu, proti, novērtēt tādus aspektus kā projektu ekonomiskā dzīvotspēja un atbilstība ES prioritātēm un dalībvalstu nacionālajiem enerģētikas un klimata plāniem, nodrošināt to, ka pirms ES finansējuma piešķiršanas dalībvalstis uzņemas stingras un pārredzamas saistības, noteikt kritērijus, pēc kuriem finansējumu anulē, ja projekts nesasniedz apstiprinātos atskaites punktus, nodrošināt elastību, lai varētu reaģēt uz tirgus un tehnoloģiju izmaiņām, nodrošināt labāku koordināciju starp dažādajām atbalsta programmām un, visbeidzot, nodrošināt pilnīgu pārskatatbildību. 
            
            
               Papildus, lai apkopotu ekspertu viedokļus par Inovāciju fonda plānojumu, Komisija īstenoja divas apspriešanās kārtas ar attiecīgajām ieinteresētajām personām: nozares darbseminārus no 2017. gada janvāra līdz jūnijam
                  12
                un sabiedrisko apspriešanu tiešsaistē no 2018. gada janvāra līdz aprīlim
                  13
               . 
            
            
               Saskaņā ar labāka regulējuma prasībām Komisija publiskoja deleģētās regulas projektu un deva iespēju no 2018. gada 14. decembra līdz 2019. gada 11. janvārim sniegt atsauksmes. No dažādām ieinteresētajām personām (dalībvalstis, tirdzniecības apvienības, uzņēmumi) tika saņemti trīsdesmit pieci komentāri. Komentāri principā ir pozitīvi: deleģētā regula novērtēta atzinīgi un ieinteresētās personas ir novērtējušas to, ka viņu viedoklis ir aktīvi uzklausīts un pēc iespējas ņemts vērā. Ieinteresētās personas ir vienisprātis ar principiem un konkrētajām normām, tomēr ir ierosinājušas dažus elementus, piemēram, relevanto izmaksu definīciju un atgūšanas noteikumus, uzaicinājuma iesniegt priekšlikumus kontekstā precizēt.
            
            
               Galvenie apspriešanās konstatējumi ļāva izdarīt šādus secinājumus: 
            
            
               ·piemērotākā atbalsta forma ir dotācijas, taču ir interese arī par finanšu instrumentiem;
            
            
               ·atbalstu parasti vajadzētu attiecināt gan uz investīciju, gan ekspluatācijas izmaksām; 
            
            
               ·attiecināmības kritērijos būtu jānosaka termiņi norādīto atskaites punktu sasniegšanai;
            
            
               ·pieteikšanās process būtu jāorganizē divos posmos; 
            
         
         
            
               ·projektus vajadzētu izvērtēt pēc vairākiem kritērijiem: dekarbonizācijas potenciāls, mērogojamība, novatoriskums, rentabilitāte un paredzamās darbības izmaksas; 
            
            
               ·finansējums jāsadala taisnīgi starp nozarēm (enerģētika, rūpniecība) un tehnoloģijām;
            
            
               ·projektu izstrādes palīdzība daudzsološiem, taču ne pietiekami nobriedušiem projektiem dotu pievienoto vērtību un samazinātu projektu sagatavošanai vajadzīgo laiku. 
            
            
               Ieinteresēto personu komentāri par visiem iepriekš minētajiem elementiem deleģētās regulas priekšlikumā lielākoties ir ņemti vērā.
            
            
               Komisija pasūtīja īpašu tirgus izpētes pētījumu
                  14
               , kurā tika aptaujāti gandrīz 500 eksperti, lai prognozētu Inovāciju fonda sniegumu un potenciālo tirgu pēc tā darbības sākuma. 
            
            
               Saskaņā ar Kopējo vienošanos par deleģētajiem aktiem
                  15
                Komisija izveidoja īpašu Inovāciju fonda ekspertu grupu
                  16
                un 2018. gada 8. jūnijā un 4. decembrī satikās ar dalībvalstu ieceltajiem ekspertiem no atbalsttiesīgajām nozarēm. Uz šīm sanāksmēm tika aicināts arī Eiropas Parlaments un Eiropas Savienības Padome. Pirmajā sanāksmē eksperti lielākoties atbalstīja ierosinātos variantus, kas būtu jānovērtē ietekmes novērtējumā. Otrajā sanāksmē eksperti pauda vispārēju apmierinātību ar regulas projekta darbības jomu un elastību, ko tas sniedz, lai pielāgotos mainīgajiem tirgus apstākļiem, un mācīšanos no pieredzes. Ņemot vērā ekspertu piezīmes, Komisijai tika noteikts pienākums apspriesties ar dalībvalstīm par uzaicinājuma tekstu un īstenojošajai struktūrai tika noteikts pienākums atbalstīt dalībvalstu centienus popularizēt Inovāciju fondu un komunicēt ar projektu ierosinātājiem. Papildus līdz 7,5 miljoniem euro tika paaugstināts neliela mēroga projektiem piemērojamais slieksnis. Tika precizēti “projektu brieduma” atlases kritēriji, nosakot, ka ir ļoti svarīgi, lai būtu par attiecīgās dalībvalsts atbalsts. Tika veiktas arī mazsvarīgas redakcionālas izmaiņas un precizējumi, tostarp relevanto izmaksu definīcijā. Turklāt Komisija informēja, ka ekspertu grupa tiks iesaistīta arī uzaicinājumu iesniegt priekšlikumus sagatavošanā.
            
            
               Ņemot vērā Inovāciju fonda nozīmi, Komisija veica ietekmes novērtējumu, lai izanalizētu vairākus variantus katram īstenošanas jautājumam, kas iestrādāts šajā priekšlikumā. Izvēlētais variants paredz, ka fonds turpinās segt projektu papildu izmaksas, kas saistītas ar inovāciju (tāpat kā programmā NER300), taču izmaksās dotācijas elastīgāk, pamatojoties uz projekta būvniecības un ekspluatācijas laikā sasniegtajiem atskaites punktiem. Lai veiksmīgāk atlasītu projektus, tos izraudzīsies, regulāri izsludinot uzaicinājumus iesniegt priekšlikumus, kuros projekti tiks vērtēti pēc vairākiem kritērijiem (piemēram, izmaksefektivitāte, siltumnīcefekta gāzu emisiju aiztaupījums, ekonomiskā dzīvotspēja). Lai racionalizētu pārvaldību, fondu pārvaldīs Komisija (ar publiskas īstenošanas struktūras atbalstu). Lai gan deleģētajam aktam būtu jānosaka darbību regulējums, vairāki lēmumi (piemēram, konkrētā atlases procedūras un izvērtēšanas kārtība) būtu jāpieņem uzaicinājumos iesniegt priekšlikumus, lai labāk ņemtu vērā mainīgos tirgus apstākļus. Par svarīgākajiem lēmumiem (piemēram, uzaicinājumu iesniegt priekšlikumus kārtība, priekšatlasīto projektu saraksts) būtu jāapspriežas ar dalībvalstīm. Lai nepieļautu oglekļa tirgus izkropļojumus, ES ETS kvotas, kas nodrošinās līdzekļus fondam, tiks izsolītas vienādos apjomos katru gadu līdz 2030. gadam ar ierobežotām iespējām pielāgot izsolītos apjomus finansējuma apjomam, kas pieprasīts uzaicinājumos iesniegt projektu priekšlikumus. Fonds cieši sadarbosies ar citām ES finansējuma programmām, piemēram, “Apvārsnis Eiropa”, un izmaksātās dotācijas tiks papildinātas ar atmaksājamu atbalstu (parāds, pašu kapitāls, garantijas), izmantojot programmā InvestEU īstenotās finansējuma apvienošanas darbības, tādējādi nodrošinot koordinētu reakciju uz tirgus vajadzībām.
            
            
               Izvēlēto variantu ir stingri atbalstījis ieinteresēto personu vairākums, tostarp rūpniecības nozares, energouzņēmumu, projektu attīstītāju, dalībvalstu vai NVO pārstāvji un akadēmiķi.
            
            
               Izvēlētais variants samazinās projektu ierosinātāju un dalībvalstu pārvaldes iestāžu administratīvās izmaksas, racionalizējot lēmumu pieņemšanas ķēdi un saīsinot lēmumu pieņemšanas laiku. Īstenošanas struktūras administratīvās izmaksas tiks pilnīgi segtas no fonda līdzekļiem. Paredzams, ka nebūs tiešas negatīvas ietekmes uz ekonomiku, sociālo jomu un vidi.
            
            
               Regulējuma kontroles padome pieprasīja papildu pierādījumus par programmas NER300 neveiksmīgo darbību, deleģētās regulas darbības jomu un uzaicinājumiem iesniegt priekšlikumus paredzēto elastību, mijiedarbību ar citām Savienības programmām. Par pamatu izmantojot neseno Revīzijas palātas ziņojumu, vajadzētu plašāk apskatīt, kas bija par iemeslu programmas NER300 neveiksmēm. Tagad ietekmes novērtējumā ir sniegta sīkāka analīze par to, kā panākt optimālu kompromisu starp paredzamību un elastību un kā šīs funkcijas sadalīt starp deleģēto regulu un uzaicinājumiem iesniegt priekšlikumus. Ir precizēts, ka Inovāciju fonds nodrošina saikni starp pētniecības programmām — tādām kā “Apvārsnis Eiropa” — un citām Savienības programmām, kas finansē tehnoloģiju un infrastruktūras izvēršanu, piemēram, Eiropas infrastruktūras savienošanas instrumentu vai programmu InvestEU. 
            
            
               3.DELEĢĒTĀ AKTA JURIDISKIE ASPEKTI
            
            
               Inovāciju fonds ir izveidots ar Direktīvas 2003/87/EK 10.a panta 8. punktu, un tajā ir paredzēti vispārīgi noteikumi par Inovāciju fonda darbību, proti, Inovāciju fonda ieņēmumu avots, projekti, kuri ir tiesīgi uz Inovāciju fonda atbalstu, kā arī vispārīgi noteikumi par atbalsta izmaksu. 10.a panta 8. punktā ir arī precizēti atlases procedūras kritēriji, un tas ļauj dalībvalstīm vai Savienībai atbalsttiesīgajiem projektiem piešķirt papildu finansējumu. 
            
            
               Direktīvas 2003/87/EK 10.a panta 8. punkts arī pilnvaro Komisiju pieņemt deleģētos aktus, lai papildinātu direktīvu attiecībā uz noteikumiem par Inovāciju fonda darbību, tostarp atlases procedūru un kritērijiem.
            
            
               Deleģētās regulas priekšlikumā ir izklāstīti noteikumi, bez kuriem nav iespējams sākt Inovāciju fonda darbību, taču ir atstāta iespēja dažus lēmumus pieņemt uzaicinājumos iesniegt priekšlikumus un līguma dokumentos. 
            
            
               Deleģētās regulas priekšlikuma I nodaļā ir noteikti Inovāciju fonda darbības mērķi un uzskaitītas iespējamās Inovāciju fonda atbalsta formas.
            
            
               Galvenais līdzeklis fonda atbalsta piešķiršanai ir dotācijas, jo atbalsttiesīgajos projektos ir liels finanšu iztrūkums un risks, turklāt šai atbalsta formai nepārprotami priekšroku deva arī ieinteresētās personas. Priekšlikuma galvenajā nodaļā — II nodaļā — ir izklāstīti dotāciju piešķiršanas noteikumi. 
            
            
               Inovāciju fonds saskaņā ar Direktīvas 2003/87/EK 10.a panta 8. punktu segs līdz 60 % relevanto izmaksu. Deleģētās regulas priekšlikumā ir saglabāta papildu izmaksu definīcija, kas tika izmantota programmā NER300, t. i., papildu izmaksas tiek definētas kā starpība starp projekta izmaksām un ieņēmumiem un parastas tehnoloģijas izmaksām un ieņēmumiem, un šī definīcija atbilst arī ES valsts atbalsta novērtēšanā pastāvošajai praksei. Vienlaikus priekšlikums nāk pretī neliela mēroga projektiem: tajā ieviesta vienkāršota relevanto izmaksu definīcija.
            
            
               Fonds izmaksās atbalstu atbilstoši projektu naudas plūsmas vajadzībām. Lai projektus atbrīvotu no riska un tie pēc iespējas ātrāk varētu pāriet uz būvniecības stadiju, pēc finansiālā noslēguma sasniegšanas kā avansa finansējums tiks izmaksāti līdz 40 % no piešķirtā atbalsta. Tas arī projektus stimulēs ātrāk sasniegt finansiālo noslēgumu. Atlikušos 60 % dotācijas piešķirs projektiem atbilstīgi to naudas plūsmas vajadzībām, kad tie sasniegs konkrētus atskaites punktus. Tiks ieviests atgūšanas mehānisms, lai nodrošinātu tādu summu atgūšanu, kuras Inovāciju fonds izmaksājis nepamatoti.
            
            
               II nodaļā ir izklāstīti arī noteikumi par uzaicinājumu iesniegt priekšlikumus organizāciju, pieteikšanās kārtību un projektu atlasi. Lai atlasītu projektus ar vislielāko siltumnīcefekta gāzu emisiju aiztaupījuma potenciālu un lai būtiski samazinātu izmaksas, kas saistītas ar pāreju uz mazoglekļa ekonomiku attiecīgajās nozarēs, būs vajadzīga patiesa konkurence ES līmenī. 
            
            
               Fonds plāno līdz 2030. gadam regulāri organizēt uzaicinājumus iesniegt priekšlikumus. Regulas priekšlikumā nav noteikti konkrēti starplaiki starp uzaicinājumiem iesniegt priekšlikumus, tādējādi ļaujot uzaicinājumus iesniegt priekšlikumus pielāgot pieprasījumam un projektu briedumam, ko izvērtēs katra uzaicinājuma iesniegt priekšlikumus beigās. Likumdevēji vēlas, lai pirmais uzaicinājums iesniegt priekšlikumus tiktu noorganizēts līdz 2020. gada 31. decembrim. 
            
         
         
            
               Lai projektu ierosinātājiem samazinātu izmaksas un administratīvo slogu, priekšlikums paredz divu posmu pieteikšanās procedūru. Divu posmu pieteikšanās procedūra ir paredzēta, lai vienkāršotu un paātrinātu pieteikumu sagatavošanu un ļautu uzreiz identificēt nobriedušus projektu priekšlikumus. Turklāt priekšlikumā ir paredzēta iespēja uzaicinājumā iesniegt priekšlikumus noteikt īpašu pieteikšanās procedūru neliela mēroga projektiem. 
            
            
               Priekšlikumā ir noteikti vairāki atlases kritēriji attiecībā uz efektivitāti, lietderību un mērogojamību, ar kuriem tiks novērtēts projekta siltumnīcefekta gāzu (SEG) mazināšanas potenciāls, novatoriskums, ekonomiskā dzīvotspēja, plašāka izmantojuma un replicējamības potenciāls, emisiju mazināšanas izmaksas un projekta briedums tehnoloģiskā un uzņēmējdarbības ziņā, tostarp atļauju esība, cita starpā tādu atļauju esība, saistībā ar kurām ir veikts projekta ietekmes uz vidi novērtējums. 
            
            
               Lai nodrošinātu ģeogrāfiski līdzsvarotu atbalsta sadalījumu, priekšlikumā ir paredzēti vienkāršojumi neliela mēroga projektiem un projektu izstrādes palīdzības piešķiršana. Turklāt ir atļauts turpmākajos uzaicinājumos iesniegt priekšlikumus noteikt papildu atlases kritērijus.
            
            
               III nodaļa ļauj Inovāciju fondam iemaksāt savus ieņēmumus programmas InvestEU finansējuma apvienošanas darbībās, tādējādi atbalsttiesīgiem projektiem piešķirot mērķtiecīgāku atbalstu: vai nu kā papildu dotācijas, vai kā alternatīvu dotācijām. 
            
            
               IV nodaļā “Pārvaldība” ir noteikti galvenie Inovāciju fonda īstenošanas aktori. Tajā ir noteikta Komisijas, īstenošanas struktūru, dalībvalstu un ieinteresēto personu loma.
            
            
               Fonda uzaicinājumus iesniegt priekšlikumus centralizēti organizēs Komisija ar īstenošanas struktūru atbalstu. Tas nodrošinās vienkāršotu un racionalizētu lēmumu pieņemšanu un tādējādi mazākas administratīvās izmaksas projektu ierosinātājiem. Struktūras, kuras pildīs šos uzdevumus, varētu būt EIB vai kāda izpildaģentūra. 
            
            
               Inovāciju fonda īstenošanā svarīga loma būs dalībvalstīm.  Dalībvalstu atbalsts un iesaistīšanās ir obligāta, lai projektus varētu īstenot ātri, piemēram, tās var sniegt papildu finansiālu atbalstu vai paātrināt atļauju izsniegšanas procesus. Inovāciju fonda darbības vispārējais virziens tiks apspriests ar plašu ieinteresēto personu grupu.
            
            
               Visbeidzot, priekšlikumā ir izklāstīti noteikumi par ziņošanu, uzraudzību, izvērtēšanu, kontroli un publicitāti.
            
            
               4.IETEKME UZ BUDŽETU
            
            
               Visas Inovāciju fonda darbības, ko veic saskaņā ar šo Komisijas deleģētās regulas projektu, tiek finansētas no ieņēmumiem, ko gūst no ETS kvotu izsolīšanas, kā paredzēts Direktīvas 2003/87/EK 10.a panta 8. punktā, ar kuru izveido Inovāciju fondu un kurš nosaka vispārīgus tā darbības noteikumus. Komisijas Regulā (ES) Nr. 1031/2010 ir sīki izklāstīti noteikumi par ETS kvotu izsolīšanas laikiem, administrēšanu un citiem aspektiem, kas attiecas uz ieņēmumi no ETS kvotām, kuri pienākas dalībvalstīm, un tāpēc tos iekasē un pārvalda ārpus ES budžeta. Šis pamatprincips ir tāds pats, kāds bija programmā NER300, kas ir Inovāciju fonda priekšgājēja, un tas tiks piemērots arī turpmāk neatkarīgi no tā, kurš konkrēti īstenos Inovāciju fondu — Eiropas Investīciju banka (EIB), kā tas bija NER300 gadījumā, vai Komisija viena pati vai kopā ar kādu izpildaģentūru.
            
            
               Ņemot vērā Revīzijas palātas ieteikumus programmas NER300
                  17
                sakarā un Komisijas pieaugušo nozīmi Inovāciju fonda īstenošanā gadījumos, kad Komisija izvēlas īstenot Inovāciju fondu tiešas pārvaldības režīmā, Inovāciju fondu ir plānots iekļaut budžeta struktūrā līdzīgi kā citus fondus, kuros Komisija uzņemas trešo personu, piemēram, trasta fondu, veikto finansiālo iemaksu koordinācijas un īstenošanas uzdevumus. Šādā gadījumā visi Inovāciju fonda ieņēmumi tiktu iekasēti no izsolītāja saskaņā ar Regulas (ES) Nr. 1031/2010 VII un VIII nodaļas noteikumiem kā ārējie piešķirti ieņēmumi Eiropas Parlamenta un Padomes Regulas (ES, Euratom) 2018/1046
                  18
                (“Finanšu regula”) 21. panta 1. un 5. punkta nozīmē. Šie ārējie piešķirtie ieņēmumi finansētu visus ar Inovāciju fonda īstenošanas darbībām saistītos izdevumus, tostarp administratīvās izmaksas. Tādējādi Inovāciju fonda īstenošanai, kuru paredz šis Komisijas deleģētās regulas projekts, nebūtu nekādas papildu finansiālas ietekmes uz ES budžetu. 
            
            
               Attiecībā uz konkrētu īstenošanas uzdevumu iespējamu deleģēšanu izpildaģentūrai tiks veikta sīka izmaksu un ieguvumu analīze (IIA). Pašlaik šāda sīka IIA tiek gatavota saistībā ar uzdevumu iespējamu deleģēšanu visās ES programmās nākamajā DFS 2021.–2027. gadam.
            
            
               1. tabula. Iespējamo projektu ilustratīvi piemēri.
            
            
                     
                        Nozaru kategorija
                     
                  
                  
                     
                        Atbalsttiesīgās nozares saskaņā ar Direktīvas 2003/87/EK 10.a panta 8. punktu
                     
                  
                  
                     
                        Iespējamo projektu piemēri
                           19
                        
                     
                  
               
                     
                        Atjaunojamā enerģija
                     
                  
                  
                     
                        Vēja enerģija
                     
                  
                  
                     
                        — Peldošas atkrastes vēja elektrostacijas
                     
                     
                        — Nākamās paaudzes turbīnas
                     
                  
               
                     
                  
                  
                     
                        Saules enerģija
                     
                  
                  
                     
                        — Koncentrētas saules enerģijas stacijas
                     
                     
                        — Elastīgi organiskie elementi
                     
                     
                        — Peldošas fotoelementu iekārtas
                     
                     
                        — Hibrīdas fotoelementu, saules enerģijas koncentrēšanas un uzglabāšanas tehnoloģijas
                     
                  
               
                     
                  
                  
                     
                        Ģeotermālā enerģija
                     
                  
                  
                     
                        — Uzlabotas ģeotermālās sistēmas
                     
                  
               
                     
                  
                  
                     
                        Bioenerģija
                     
                  
                  
                     
                        — Modernas biodegvielas
                     
                  
               
                     
                  
                  
                     
                        Okeānu enerģija
                     
                  
                  
                     
                        — Plūdmaiņu un viļņu enerģijas tehnoloģijas
                     
                  
               
                     
                        Enerģijas uzglabāšana
                     
                  
                  
                     
                        Enerģijas uzglabāšana
                     
                  
                  
                     
                        — Produktu inovācijas (piemēram, siltumenerģijas uzkrāšana, ar siltumsūkņiem darbināma elektroenerģijas uzglabāšanas sistēma, plūsmas baterijas, litija jonu vai jaunāka tehnoloģija, enerģijas uzglabāšana saspiestā gaisā un sašķidrinātā gaisā)
                     
                     
                        — Procesu inovācijas (piemēram, blokķēdes tehnoloģijas un mākslīgais intelekts)
                     
                     
                        — Sistēmas inovācijas (piemēram, energovadības sistēmas un uzlādes stacijas ostās)
                     
                     
                        — Atjaunojamā ūdeņraža ražošanas un tā izmantošanas enerģijas uzglabāšanā (piemēram, ūdens elektrolīze apvienojumā ar ūdeņraža uzglabāšanas sistēmām) liela mēroga demonstrējumi 
                     
                  
               
                     
                        Oglekļa uztveršana un uzglabāšana (CCS)
                     
                  
                  
                     
                        Oglekļa uztveršana un uzglabāšana (CCS)
                     
                  
                  
                     
                        — Pilnas ķēdes CCS projekti
                     
                     
                        — Nepilnas ķēdes CCS projekti ar nodrošinātiem uzglabāšanas līgumiem
                     
                  
               
                     
                        Oglekļa uztveršana un izmantošana (CCU)
                     
                  
                  
                     
                        Oglekļa uztveršana un izmantošana
                     
                  
                  
                     
                        CO2 un citu oglekli saturošu izplūdes gāzu uztveršana un pārvēršana izmantojamā degvielā vai produktos
                     
                  
               
                     
                        Rūpniecība
                     
                  
                  
                     
                        Koksa un naftas pārstrādes produktu ražošana
                     
                  
                  
                     
                        — Pāriešana uz mazoglekļa ūdeņradi 
                     
                     
                        — Alternatīvu ilgtspējīgu izejmateriālu izmantošana
                     
                     
                  
               
                     
                  
                  
                     
                        Galveno melno metālu ražošana
                     
                  
                  
                     
                        — Jaunas kausēšanas redukcijas tehnoloģijas
                     
                     
                        — Tiešās reducēšanas tehnoloģijas, kuru pamatā ir mazoglekļa ūdeņradis
                     
                     
                        — Tērauda ražošana, kuras pamatā ir elektroenerģija
                     
                     
                        — Domnu gāzes reciklēšana
                     
                  
               
                     
                  
                  
                     
                        Galveno krāsaino metālu ražošana
                     
                  
                  
                     
                        — Mazemisiju elektrolīze
                     
                     
                        — Inerti anodi / samitrināti notecināti katodi
                     
                     
                        — Magnētiskā sagatavju karsēšana
                     
                     
                        — Atlikumsiltuma atgūšana
                     
                  
               
                     
                  
                  
                     
                        Cementa un betona produktu ražošana
                     
                  
                  
                     
                        — Cements, kas rada mazāk oglekļa emisiju
                     
                     
                        — Mazoglekļa cements 
                     
                     
                        — Izmaiņas betona sastāvā
                     
                  
               
                     
                  
                  
                     
                        Kaļķu un ģipša produkti
                     
                  
                  
                     
                        — CO2 koncentrācijas palielināšana, piemēram, loka veidā
                     
                     
                        — Apvienošana ar sadedzināšanu tīrā skābeklī
                     
                  
               
                     
                  
                  
                     
                        Stikla un stikla produktu ražošana
                     
                  
                  
                     
                        — Elektriskās krāsnis
                     
                     
                        — Sadedzināšana tīrā skābeklī (tostarp siltuma atgūšana) 
                     
                     
                        — Kurināmā nomaiņa pret biodegvielu vai mazoglekļa ūdeņradi 
                     
                     
                        — Šihtu sastāva pārveidošana un šihtu granulēšana (piemēram, dekarbonizēti materiāli vai stikls ar zemu kušanas temperatūru)
                     
                  
               
                     
                  
                  
                     
                        Māla produktu un ugunsizturīgu produktu ražošana
                     
                  
                  
                     
                        — Elektriskās krāsnis un žāvētāji
                     
                     
                        — Neapdedzinātu vai viegli apdedzinātu produktu dizains
                     
                     
                        — Citas produktu inovācijas
                     
                  
               
                     
                  
                  
                     
                        Papīra un papīra produktu ražošana
                     
                  
                  
                     
                        — Jaunas žāvēšanas metodes
                     
                     
                        — Šķiedrainu materiālu uzputošana
                     
                     
                        — Melnā atsārma gazifikācija
                     
                     
                        — Fermentatīvā priekšapstrāde
                     
                     
                        — Siltuma atgūšana
                     
                     
                        — Brūnogļu elektroķīmiska depolimerizācija
                     
                  
               
                     
                  
                  
                     
                        Ķīmisku vielu un ķīmisku produktu ražošana
                     
                  
                  
                     
                        — Alternatīvu oglekļa avotu izmantošana vai labāka izmantošana: CO2, biomasa, atkritumi, izplūdes gāzes, atliekas un reciklēti materiāli
                     
                     
                        — Revolucionāri materiāli (piemēram, funkcionāli materiāli ar augstu veiktspēju, tostarp ļoti viegli materiāli mazoglekļa enerģijas, mobilitātes un mājokļu jomā)
                     
                     
                        — Atjaunojamas elektroenerģijas izmantošana
                     
                     
                        — Mazoglekļa ūdeņraža ražošana un izmantošana
                     
                     
                        — Elektrificēti procesi, tostarp, tādi, kas elektrificēti, izmantojot netradicionālas enerģijas formas 
                     
                  
               
                     
                  
                  
                     
                        Citas Direktīvas 2003/87/EK I pielikumā iekļautās nozares
                     
                  
                  
                     
                        — Mazoglekļa ūdeņraža ražošana, izmantojot atjaunojamo elektroenerģiju vai CCS
                     
                     
                        — Inovatīvu mazoglekļa riepu ražošana 
                     
                  
               
                     
                        Pārnozaru jautājumi
                     
                  
                  
                     
                        Pārnozaru projekti un rūpnieciskā simbioze
                     
                  
                  
                     
                        — Jebkādas iepriekš minēto projektu kombinācijas
                     
                     
                        — Oglekļa uztveršana no vairākām rūpnieciskajām ražotnēm, CO2 transportēšana, izmantošana un uzglabāšana
                     
                     
                        — Liela izmēra bateriju ar jaunu ķīmisko uzbūvi ražošana un demonstrēšana
                     
                     
                        — Mazoglekļa ūdeņraža izmantošana un uzglabāšana, kā arī infrastruktūras projekti
                     
                     
                        — Elektriskā uzlāde
                     
                     
                        — Hibrīdas atjaunojamās enerģijas sistēmas 
                     
                     
                        — Rūpnieciskās apkures sistēmas, kurās izmanto siltumsūkņus
                     
                  
               
            
               KOMISIJAS DELEĢĒTĀ REGULA (ES) …/..
            
            
               (26.2.2019),
            
            
               ar ko attiecībā uz Inovāciju fonda darbību papildina Eiropas Parlamenta un Padomes Direktīvu 2003/87/EK
            
            
               (Dokuments attiecas uz EEZ)
            
            
               EIROPAS KOMISIJA,
            
         
         
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2003. gada 13. oktobra Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Savienībā un groza Padomes Direktīvu 96/61/EK
                  20
               , un jo īpaši tās 10.a panta 8. punkta ceturto daļu,
            
            
               tā kā: 
            
            
               (1)Būtu jānosaka sīki noteikumi par Inovāciju fonda darbību, ņemot vērā atziņas, kas gūtas no programmas NER300, kuru izveidoja ar Direktīvu 2003/87/EK un īstenoja, pamatojoties uz Komisijas Lēmumu 2010/670/ES
                  21
               , un jo īpaši būtu jāņem vērā Revīzijas palātas ziņojuma
                  22
                secinājumi.
            
            
               (2)Lai kompensētu to, ka salīdzinājumā ar tradicionālajām tehnoloģijām atbalsttiesīgajiem projektiem ir zemāks ienesīgums un augstāki tehnoloģiskie riski, liela daļa Inovāciju fonda finansējuma būtu jāpiešķir dotācijas veidā. Tāpēc būtu jānosaka sīki noteikumi par dotāciju izmaksu. 
            
            
               (3)Tā kā atkarībā no projekta nozares un paredzētajām darbībām atbalsttiesīgo projektu riski un ienesīgums var atšķirties un laika gaitā arī mainīties, ir lietderīgi atļaut daļu Inovāciju fonda atbalsta piešķirt kā iemaksas finansējuma apvienošanas darbībās, ko īsteno saskaņā ar Savienības investīciju atbalsta instrumentu, kā arī citās Eiropas Parlamenta un Padomes Regulā (ES, Euratom) 2018/1046
                  23
                (“Finanšu regula”) paredzētās formās.
            
            
               (4)Ir adekvāti uzskatīt, ka starpība starp kopējām izmaksām, kas rastos atbalsttiesīgā projektā un līdzvērtīgā projektā, kurā izmanto tradicionālās tehnoloģijas, ir relevantas izmaksas, kuras varētu segt no Inovāciju fonda. Tomēr, lai neliela mēroga projektiem neuzliktu pārmērīgu administratīvo slogu un lai ņemtu vērā šādu projektu grūtības piekļūt finansējumam, par neliela mēroga projekta relevantajām izmaksām būtu jāuzskata šāda projekta kopējās kapitālizdevumu izmaksas.
            
            
               (5)Lai atbalsttiesīgajiem projektiem laikus darītu pieejamus pietiekamus finanšu līdzekļus, dotācijas būtu jāizmaksā, balstoties uz atskaites punktu sasniegšanu. Visiem projektiem atskaites punktos būtu jāietver finansiālais noslēgums un ekspluatācijas sākšana. Tā kā dažiem projektiem var būt vajadzīga atbalsta izmaksa citā laikā, ir lietderīgi paredzēt iespēju līguma dokumentos noteikt vēl citus atskaites punktus. 
            
            
               (6)Lai palielinātu projektu veiksmīgas īstenošanas iespējamību, būtu jāparedz iespēja izmaksāt daļu dotācijas pirms projekta ekspluatācijas sākuma. Parasti dotāciju izmaksa būtu jāsāk pēc finansiālā noslēguma un jāturpina projekta izstrādes un ekspluatācijas laikā.
            
            
               (7)Lielākajai daļai Inovāciju fonda atbalsta vajadzētu būt atkarīgai no verificētā siltumnīcefekta gāzu emisiju aiztaupījuma. Tāpēc, ja siltumnīcefekta gāzu emisiju aiztaupījums ir ievērojami mazāks, nekā plānots, atbalsta summa, kas atkarīga no šāda aiztaupījuma, būtu jāsamazina un jāatgūst. Tomēr samazināšanas un atgūšanas mehānismam vajadzētu būt pietiekami elastīgam, lai tiktu ņemts vērā Inovāciju fonda atbalstīto projektu novatoriskums. 
            
            
               (8)Inovāciju fonda dotācijas būtu jāpiešķir pēc konkursa procedūras, kura pamatā ir uzaicinājumi iesniegt priekšlikumus. Lai samazinātu administratīvo slogu projektu ierosinātājiem, būtu jāparedz divpakāpju pieteikšanās procedūra, kurā pretendenti vispirms paustu ieinteresētību un pēc tam iesniegtu pilnu pieteikumu. 
            
            
               (9)Projekti, kuri pieteikti Inovāciju fonda atbalstam, būtu jānovērtē pēc kvalitatīvajiem un kvantitatīvajiem kritērijiem. Šādu kritēriju kombinācijai būtu jānodrošina, ka tiek pilnvērtīgi novērtēts projektu tehnoloģiskais un uzņēmējdarbības potenciāls. Lai atlase būtu godīga un balstīta uz nopelniem, projekti būtu jāatlasa pēc vienādiem atlases kritērijiem, taču jāizvērtē un jāsarindo vispirms salīdzinājumā ar citiem tās pašas nozares projektiem un pēc tam salīdzinājumā ar citu nozaru projektiem. 
            
            
               (10)Inovāciju fonda atbalsta saņemšanai nebūtu jāatlasa tādi projekti, kuru plānojums, uzņēmējdarbības modelis un finansiālā un juridiskā struktūra šķiet nepietiekami nobriedusi, it sevišķi ņemot vērā iespējamu nepietiekamu atbalstu no attiecīgajām dalībvalstīm vai nepieciešamo valsts atļauju trūkumu. Tomēr šādi projekti var būt daudzsološi. Tāpēc būtu jāparedz iespēja šādiem projektiem piešķirt izstrādes palīdzību. Lai palīdzētu sasniegt ģeogrāfiski līdzsvarotu Inovāciju fonda atbalsta sadalījumu, projektu izstrādes palīdzība būtu jo īpaši noderīga neliela mēroga projektiem un projektiem dalībvalstīs ar zemākiem ienākumiem. 
            
            
               (11)Ir svarīgi, lai Inovāciju fonda atbalsta sadalījums būtu ģeogrāfiski līdzsvarots. Lai izvairītos no situācijas, kad kādas dalībvalstis nav pietiekami aptvertas, būtu jāparedz iespēja otrajā vai turpmākajos uzaicinājumos iesniegt priekšlikumus noteikt papildu atlases kritērijus, kas palīdzētu sasniegt ģeogrāfisku līdzsvaru.
            
            
               (12)Inovāciju fonda īstenošana būtu jānodrošina Komisijai. Tomēr Komisijai būtu jābūt iespējai daļu īstenošanas darbību, piemēram, uzaicinājuma iesniegt priekšlikumus organizēšanu, projektu priekšatlasi vai dotāciju līgumu pārvaldību, deleģēt īstenošanas struktūrām.
            
            
               (13)Inovāciju fonda ieņēmumi, tostarp ieņēmumi no kvotām, kas monetizētas kopējā izsoles platformā saskaņā ar Komisijas Regulu (ES) Nr. 1031/2010
                  24
               , būtu jāpārvalda atbilstīgi Direktīvas 2003/87/EK mērķiem. Tāpēc šis uzdevums būtu jāveic pašai Komisijai, un tai būtu jādod iespēja to deleģēt Eiropas Investīciju bankai.
            
            
               (14)Atkarībā no Inovāciju fonda īstenošanas režīma Komisijai būtu jāpiemēro dažādi noteikumi. Ja Inovāciju fondu īsteno tiešā pārvaldībā, šīs regulas noteikumi būtu pilnīgi jāsalāgo ar Finanšu regulas noteikumiem. 
            
            
               (15)Inovāciju fonda īstenošanā svarīga loma būtu jāuzņemas dalībvalstīm. Konkrētāk, Komisijai būtu jāapspriežas ar dalībvalstīm par svarīgākajiem īstenošanas lēmumiem, kā arī par Inovāciju fonda attīstību.
            
            
               (16)Inovāciju fonds būtu jāīsteno saskaņā ar pareizas finanšu pārvaldības principiem, kas noteikti Finanšu regulā.
            
            
               (17)Lai nodrošinātu, ka Komisija saņem pilnīgu un savlaicīgu informāciju par Inovāciju fonda atbalstīto projektu virzību, subjekti, kas pārvalda Inovāciju fondu, piemēro pareizas finanšu pārvaldības principus un dalībvalstis tiek laikus informētas par Inovāciju fonda īstenošanu, būtu jānosaka skaidra ziņošanas, pārskatatbildības un finanšu kontroles kārtība,
            
         
         
            
            
               IR PIEŅĒMUSI ŠO REGULU.
            
            
               I NODAĻA 
               VISPĀRĪGI NOTEIKUMI
            
            
               1. pants
                  Priekšmets 
            
            
               Šajā regulā ir sīki izklāstīti noteikumi, kas papildina Direktīvu 2003/87/EK šādos aspektos: 
            
            
               (a)ar Direktīvas 2003/87/EK 10.a panta 8. punktu izveidotā Inovāciju fonda darbības mērķi,
            
            
               (b)Inovāciju fonda piešķirtā atbalsta formas,
            
            
               (c)kārtība, kādā piesakās uz Inovāciju fonda atbalstu, 
            
            
               (d)Inovāciju fonda projektu atlases procedūra un kritēriji,
            
            
               (e)Inovāciju fonda atbalsta izmaksa,
            
            
               (f)Inovāciju fonda pārvaldība,
            
            
               (g)ziņošana par Inovāciju fonda darbību, tās uzraudzība, izvērtēšana, kontrole un publiskošana.
            
            
               2. pants
                  Definīcijas
            
            
               Šajā regulā piemēro šādas definīcijas:
            
            
               (1)“finansiālais noslēgums” ir brīdis projekta izstrādes ciklā, kad ir parakstīti visi projekta un finansēšanas līgumi un ir izpildīti visi tajos paredzētie nosacījumi;
            
            
               (2)“ekspluatācijas sākums” ir brīdis projekta izstrādes ciklā, kad ir pabeigta visu projekta ekspluatācijai vajadzīgo elementu un sistēmu testēšana un ir sāktas darbības, kuru rezultātā tiek patiesi aiztaupītas siltumnīcefekta gāzu emisijas; 
            
            
               (3)“neliela mēroga projekts” ir projekts, kura kopējie kapitālizdevumi nepārsniedz 7 500 000 EUR.
            
            
               3. pants
                  Darbības mērķi 
            
            
               Inovāciju fondam ir šādi darbības mērķi:
            
            
               (a)atbalstīt projektus, kuri demonstrē ļoti novatoriskas tehnoloģijas, procesus vai produktus, kuri ir pietiekami nobrieduši un kuriem ir ievērojams potenciāls samazināt siltumnīcefekta gāzu emisijas; 
            
         
         
            
               (b)sniegt finansiālu atbalstu, kas īpaši pielāgots tirgus vajadzībām un atbalsttiesīgo projektu riska profiliem, vienlaikus piesaistot papildu publiskus un privātus resursus;
            
            
               (c)nodrošināt, ka Inovāciju fonda ieņēmumi tiek pārvaldīti atbilstīgi Direktīvas 2003/87/EK mērķiem.
            
            
               4. pants
                  Inovāciju fonda atbalsta formas 
            
            
               Inovāciju fonda atbalstu projektam var sniegt kādā no šīm formām:
            
            
               (a)dotācijas;
            
            
               (b)iemaksas Savienības investīciju atbalsta instrumenta finansējuma apvienošanas darbībās; 
            
            
               (c)ja tas vajadzīgs Direktīvas 2003/87/EK mērķu sasniegšanai, finansējums jebkurā citā Regulā (ES, Euratom) 2018/1046 (“Finanšu regula”) minētajā formā, jo īpaši godalgu un iepirkuma formā. 
            
            
            
               II NODAĻA 
               ĪPAŠI NOTEIKUMI ATTIECĪBĀ UZ DOTĀCIJĀM
            
            
               5. pants
                  Relevantās izmaksas 
            
            
               1.Relevantās jeb attiecīgās izmaksas Direktīvas 2003/87/EK 10.a panta 8. punkta trešās daļas ceturtā teikuma nozīmē ir papildu izmaksas, kas rodas projekta ierosinātājam sakarā ar tādas inovatīvas tehnoloģijas izmantošanu, kura saistīta ar siltumnīcefekta gāzu emisiju samazināšanu vai aiztaupīšanu. Relevantās izmaksas aprēķina kā starpību starp labāko aplēsi par kopējiem kapitālizdevumiem un ekspluatācijas izmaksām un ieguvumiem neto pašreizējās vērtības izteiksmē 10 gadu periodā pēc projekta ekspluatācijas sākuma un rezultātu, kas iegūts, veicot tādu pašu aprēķinu tādas pašas jaudas (faktiski saražotā galaprodukta izteiksmē) tradicionālai ražošanai. 
            
            
               Ja pirmajā daļā minētā tradicionālā ražošana nepastāv, relevantās izmaksas ir labākā aplēse par kopējiem kapitālizdevumiem un ekspluatācijas izmaksām un ieguvumiem neto pašreizējās vērtības izteiksmē 10 gadu periodā pēc projekta ekspluatācijas sākuma. 
            
            
               2.Neliela mēroga projekta relevantās izmaksas ir šāda projekta kopējās kapitālizdevumu izmaksas. 
            
            
               6. pants
                  Dotāciju izmaksa
            
            
               1.Inovāciju fonda atbalstu dotācijas formā izmaksā pēc iepriekš noteikto atskaites punktu sasniegšanas. 
            
            
               2.Visiem projektiem 1. punktā minētos atskaites punktus nosaka, balstoties uz projekta izstrādes ciklu, un tie ir vismaz šādi:
            
            
               (a)finansiālais noslēgums,
            
            
               (b)ekspluatācijas sākums.
            
            
               3.Atkarībā no izvēršamās tehnoloģijas un specifiskajiem apstākļiem nozarē vai nozarēs, kurās tā tiek izvērsta, līguma dokumentos var noteikt vēl citus specifiskus atskaites punktus.
            
            
               4.Konkrētam projektam pēc finansiālā noslēguma vai specifiska atskaites punkta sasniegšanas pirms finansiālā noslēguma, ja šāds atskaites punkts ir noteikts saskaņā ar 3. punktu, izmaksā līdz pat 40 % no Inovāciju fonda atbalsta (arī projektu izstrādes palīdzības) kopsummas. 
            
         
         
            
               5.To Inovāciju fonda atbalsta kopsummas daļu, kas konkrētam projektam netika izmaksāta saskaņā ar 4. punktu, izmaksā pēc finansiālā noslēguma. To var izmaksāt daļēji pirms ekspluatācijas sākuma un gada maksājumos pēc ekspluatācijas sākuma. 
            
            
               6.Šā panta 4. un 5. punkta vajadzībām Inovāciju fonda atbalsta kopsumma, kas piešķirta konkrētam projektam, ietver arī Inovāciju fonda atbalsta summu, kas piešķirta šim projektam kā projekta izstrādes palīdzība saskaņā ar 13. pantu.
            
            
               7. pants
                  Vispārīgi atgūšanas noteikumi
            
            
               1.Komisija veic atbilstošus pasākumus, ar ko nodrošina, ka saskaņā ar šo regulu finansēto darbību īstenošanā tiek aizsargātas Inovāciju fonda finanšu intereses, proti, piemēro preventīvus pasākumus pret krāpšanu, korupciju un citām nelikumīgām darbībām, veic iedarbīgas pārbaudes un, ja tiek konstatēti pārkāpumi, atgūst nepamatoti izmaksātās summas, kā arī attiecīgā gadījumā piemēro iedarbīgus, samērīgus un atturošus administratīvas un finansiālas sankcijas.
            
            
               2.Atgūšanu veic saskaņā ar Finanšu regulu.
            
            
               3.Atgūšanas pamatojumu un atgūšanas procedūras sīkāk nosaka līguma dokumentos.
            
            
               8. pants
                  Īpaši atgūšanas noteikumi
            
            
               1.Inovāciju fonda atbalsta summa, kas izmaksāta saskaņā ar 6. panta 5. punktu pēc finansiālā noslēguma, ir atkarīga no siltumnīcefekta gāzu emisiju aiztaupījuma, kas verificēts, pamatojoties uz projekta ierosinātāja iesniegtajiem gada ziņojumiem par 3 līdz 10 gadu periodu pēc ekspluatācijas sākuma. Projekta ierosinātāja pēdējā iesniegtajā gada ziņojumā iekļauj kopējo siltumnīcefekta gāzu emisiju daudzumu, kuru ir izdevies aiztaupīt visā pārskata periodā. 
            
            
               2.Ja kopējais aiztaupīto siltumnīcefekta gāzu emisiju daudzums visā pārskata periodā ir mazāks nekā 75 % no kopējā siltumnīcefekta gāzu emisiju daudzuma, ko bija plānots aiztaupīt, summu, kura tika izmaksāta vai kuru bija plānots izmaksāt projekta ierosinātājam saskaņā ar 6. panta 5. punktu, proporcionāli atgūst vai samazina. 
            
            
               3.Ja projekta ekspluatācija netiek sākta iepriekš noteiktajā laikā vai ja projekta ierosinātājs nevar pierādīt reālu siltumnīcefekta gāzu emisiju aiztaupīšanu, summu, kas izmaksāta pēc finansiālā noslēguma saskaņā ar 6. panta 5. punktu, atgūst pilnā apmērā. 
            
            
               4.Ja 2. un 3. punktā minētā situācija rodas tādu ārkārtas apstākļu dēļ, kurus projekta ierosinātājs nevar kontrolēt, un projekta ierosinātājs pierāda, ka projektam ir potenciāls aiztaupīt vairāk siltumnīcefekta gāzu emisiju, nekā ziņotais, vai ja projekta ierosinātājs pierāda, ka projekts var nodrošināt būtiskus ieguvumus mazoglekļa inovāciju jomā, Komisija var nolemt nepiemērot 2. un 3. punktā paredzētos atgūšanas mehānismus.
            
            
               5.Atgūšanas pamatojumu un atgūšanas procedūras sīkāk nosaka līguma dokumentos. 
            
            
               6.Šā panta 3. un 4. punkta noteikumi neskar 7. pantā noteiktos vispārīgos atgūšanas noteikumus.
            
            
               9. pants
                  Uzaicinājumi iesniegt priekšlikumus
            
            
               1.Projektu ierosinātājus aicina pieteikties uz Inovāciju fonda atbalstu ar Komisijas izsludinātiem atklātiem uzaicinājumiem iesniegt priekšlikumus.
            
            
               Pirms Komisija pieņem lēmumu par uzaicinājuma iesniegt priekšlikumus izsludināšanu, tā apspriežas ar dalībvalstīm par lēmuma projektu.
            
            
               2.Komisijas lēmumā par uzaicinājuma iesniegt priekšlikumus izsludināšanu iekļauj vismaz šādu informāciju:
            
            
               (a)uzaicinājumam pieejamā Inovāciju fonda atbalsta kopsumma; 
            
            
               (b)maksimālā Inovāciju fonda atbalsta summa, kas pieejama projektu izstrādes palīdzībai;
            
            
               (c)vēlamie projektu vai nozaru veidi;
            
         
         
            
               (d)pieteikšanās procedūras izklāsts un detalizēts saraksts ar informāciju un dokumentiem, kas jāiesniedz katrā pieteikšanās procedūras posmā;
            
            
               (e)sīka informācija par atlases procedūru, tai skaitā izvērtēšanas un sarindošanas metodika;
            
            
               (f)ja neliela mēroga projektiem saskaņā ar 10. panta 4. punktu un 12. panta 6. punktu piemēro īpašas pieteikšanās un atlases procedūras, norāda šo īpašo procedūru noteikumus;
            
            
               (g)ja daļu uzaicinājumam pieejamās Inovāciju fonda atbalsta kopsummas Komisija rezervē neliela mēroga projektiem, norāda šīs daļas apmēru;
            
            
               (h)ja Inovāciju fonda atbalsta ģeogrāfiski līdzsvarota sadalījuma panākšanai saskaņā ar 11. panta 2. punktu piemēro papildu atlases kritērijus, norāda šos kritērijus.
            
            
               10. pants
                  Pieteikšanās procedūra
            
            
               1.Īstenošanas struktūra pieteikumus apkopo un pieteikšanās procedūru organizē divos secīgos posmos: 
            
            
               (a)ieinteresētības izteikšana;
            
            
               (b)pilna pieteikuma iesniegšana.
            
            
               2.Ieinteresētības izteikšanas posmā projekta ierosinātājs saskaņā ar attiecīgajā uzaicinājumā iesniegt priekšlikumus noteiktajām prasībām iesniedz galveno projekta raksturlielumu aprakstu, tai skaitā projekta rezultativitātes, novatoriskuma un brieduma aprakstu, kā norādīts 11. panta 1. punkta a), b) un c) apakšpunktā. 
            
            
               3.Pilna pieteikuma iesniegšanas posmā projekta ierosinātājs iesniedz sīku projekta aprakstu un visus apliecinošos dokumentus, tai skaitā zināšanu apmaiņas plānu.
            
            
               4. 
                     Neliela mēroga projektiem var piemērot vienkāršotu pieteikšanās procedūru.
            
            
               11. pants
                  Atlases kritēriji 
            
            
               1.Projektus Inovāciju fonda atbalsta saņemšanai atlasa pēc šādiem kritērijiem:
            
            
               (a)rezultativitāte siltumnīcefekta gāzu emisiju aiztaupīšanas potenciāla izteiksmē, attiecīgā gadījumā to salīdzinot ar Direktīvas 2003/87/EK 10.a panta 2. punktā minētajām līmeņatzīmēm;
            
            
               (b)projektu novatoriskums salīdzinājumā ar tehnikas līmeni;
            
            
               (c)projekta briedums plānojuma, uzņēmējdarbības modeļa, finansiālās un juridiskās struktūras ziņā, kā arī izredzes panākt finansiālo noslēgumu iepriekš noteiktā laika periodā, bet ne vēlāk kā četrus gadus pēc lēmuma par atbalsta piešķiršanu; 
            
            
               (d)tehniskais un tirgus potenciāls panākt plašu izmantojumu vai replikāciju vai izmaksu samazinājumu nākotnē;
            
            
               (e)efektivitāte projekta relevanto izmaksu izteiksmē, no kurām atskaitīts projekta ierosinātāja ieguldījums šo izmaksu segšanā un kuras dalītas ar siltumnīcefekta gāzu emisiju kopējo daudzumu, ko plānots aiztaupīt, vai kopējo enerģijas daudzumu, ko plānots saražot vai uzglabāt, vai kopējo CO2 daudzumu, ko plānots uzglabāt, pirmajos 10 ekspluatācijas gados.
            
            
               2.Inovāciju fonda atbalsta ģeogrāfiski līdzsvarota sadalījuma panākšanai projektu atlases vajadzībām var piemērot papildu kritērijus.
            
         
         
            
               12. pants
                  Atlases procedūra 
            
            
               1.Īstenošanas struktūra uz ieinteresētības izteikšanas posmā saņemto pieteikumu pamata novērtē katra projekta atbalsttiesīgumu saskaņā ar Direktīvas 2003/87/EK 10.a panta 8. punktu. Pēc tam īstenošanas struktūra atlasa atbalsttiesīgos projektus saskaņā ar šā panta 2. un 3. punktu. 
            
            
               2.Īstenošanas struktūra uz ieinteresētības izteikšanas posmā saņemto pieteikumu pamata izveido sarakstu, kurā iekļauj 11. panta 1. punkta a), b) un c) apakšpunktā noteiktajiem atlases kritērijiem atbilstošos projektus, un uzaicina šo projektu ierosinātājus iesniegt pilnu pieteikumu.
            
            
               Ja īstenošanas struktūra secina, ka projekts atbilst 11. panta 1. punkta a) un b) apakšpunktā noteiktajiem atlases kritērijiem, bet neatbilst 11. panta 1. punkta c) apakšpunktā noteiktajam kritērijam, tā novērtē, vai projekts, ja to turpinātu izstrādāt, varētu izpildīt visus atlases kritērijus. Ja projektam ir šāds potenciāls, īstenošanas struktūra konkrētajam projektam var piešķirt projekta izstrādes palīdzību vai, ja šo uzdevumu veic Komisija, ierosināt Komisijai piešķirt projektam projekta izstrādes palīdzību.
            
            
               3.Īstenošanas struktūra uz pilnā pieteikuma pamata, kas saņemts saskaņā ar šā panta 2. punktu, projektu izvērtē un ierindo pēc visiem 11. pantā noteiktajiem atlases kritērijiem. Šajā izvērtēšanā īstenošanas struktūra projektus salīdzina ar tās pašas nozares projektiem un citu nozaru projektiem un izveido priekšatlasīto projektu sarakstu. 
            
            
               4.Šā panta 3. punktā minēto priekšatlasīto projektu sarakstu un attiecīgā gadījumā 2. punkta otrajā daļā minēto ierosinājumu paziņo Komisijai, un paziņojumā norāda vismaz šādu informāciju:
            
            
                     
                        (a)apstiprinājums par atbilstību attiecināmības un atlases kritērijiem,
                     
                     
                        (b)informācija par projekta izvērtējumu un vietu sarakstā,
                     
                     
                        (c)kopējās projekta izmaksas un 5. pantā minētās relevantās izmaksas euro,
                     
                     
                        (d)pieprasītā Inovāciju fonda atbalsta kopsumma euro, 
                     
                     
                        (e)siltumnīcefekta gāzu emisiju daudzums, kuru plānots aiztaupīt,
                     
                     
                        (f)enerģijas daudzums, kuru plānots saražot vai uzglabāt, 
                     
                     
                        (g)CO2 daudzums, kuru plānots uzglabāt,
                     
                     
                        (h)informāciju par projekta ierosinātāja pieprasīto Inovāciju fonda atbalsta juridisko formu.
                     
                     
                        5.Uz atbilstīgi šā panta 4. punktam paziņotās informācijas pamata Komisija, apspriedusies ar dalībvalstīm saskaņā ar 21. panta 2. punktu, pieņem lēmumu par atbalsta piešķiršanu, kurā norāda, kāds atbalsts piešķirts atlasītajiem projektiem, un attiecīgā gadījumā sagatavo rezerves sarakstu.
                     
                     
                        6.Neliela mēroga projektiem var piemērot īpašu atlases procedūru.
                     
                     
                        13. pants
                           Projektu izstrādes palīdzība
                     
                     
                        1.Komisija, apspriedusies ar dalībvalstīm saskaņā ar 21. panta 2. punkta c) apakšpunktu, nosaka maksimālo Inovāciju fonda atbalsta summu, kas ir pieejama projektu izstrādes palīdzībai.
                     
                     
                        2.Projektu izstrādes palīdzību piešķir Komisija vai īstenošanas struktūra saskaņā ar 12. panta 2. punktu dotācijas formā.
                     
                     
                        3.Ar projektu izstrādes palīdzību var finansēt šādas darbības:
                     
                     
                        (a)projekta dokumentu vai projekta plāna komponentu uzlabošana un izstrāde nolūkā nodrošināt pietiekamu projekta briedumu,
                     
                     
                        (b)projekta īstenojamības novērtējums, tai skaitā tehniskie un ekonomiskie pētījumi,
                     
                     
                        (c)konsultācijas par projekta finansiālo un juridisko struktūru,
                     
                     
                        (d)projekta ierosinātāja spēju veidošana.
                     
                     
                        4.Projektu izstrādes palīdzības vajadzībām par relevantajām izmaksām uzskata visas ar projekta izstrādi saistītās izmaksas. Inovāciju fonds relevantās izmaksas var finansēt 100 % apmērā. 
                     
                     
                        III NODAĻA.
                        ĪPAŠI NOTEIKUMI, KURI ATTIECAS UZ TĀDĀM INOVĀCIJU FONDA ATBALSTA FORMĀM, KAS NAV DOTĀCIJAS
                     
                     
                        14. pants
                           Inovāciju fonda atbalsta piešķiršana, veicot iemaksas Savienības investīciju atbalsta instrumenta finansējuma apvienošanas darbībās
                     
                     
                        1.Ja Komisija pieņem lēmumu Inovāciju fonda atbalstu izmaksāt, veicot iemaksas Savienības investīciju atbalsta instrumenta finansējuma apvienošanas darbībās, Inovāciju fonda atbalstu īsteno atbilstīgi noteikumiem, kuri piemērojami Savienības investīciju atbalsta instrumentam. Tomēr projektu atbalsttiesīgumu vērtē saskaņā ar Direktīvas 2003/87/EK 10.a panta 8. punktu. 
                     
                     
                        2.Komisija, apspriedusies ar dalībvalstīm, pieņem lēmumu, kurā specificē, vai iemaksa finansējuma apvienošanas darbībās ir neatmaksājams vai atmaksājams atbalsts vai abi, un norāda Inovāciju fonda atbalsta summu, kas ir pieejama izmaksai ar Savienības investīciju atbalsta instrumenta starpniecību. 
                     
                     
                        15. pants
                           Inovāciju fonda atbalsta piešķiršana jebkurā citā Finanšu regulā paredzētā formā
                     
                     
                        1.Ja Komisija pieņem lēmumu izmaksāt Inovāciju fonda atbalstu jebkurā citā Finanšu regulā paredzētā formā, kas nav dotācijas, tā, apspriedusies apspriešanās ar dalībvalstīm, pieņem lēmumu, kurā norāda Inovāciju fonda atbalsta summu, kas ir pieejama izmaksai attiecīgajā formā, kā arī noteikumus, kas piemērojami pieteikumiem uz šādu atbalstu, projektu atlasei un atbalsta izmaksai.
                     
                     
                        2.Projekti, kas saņem Inovāciju fonda atbalstu saskaņā ar šo pantu, nodrošina atbilstību Savienības valsts atbalsta noteikumiem.
                     
                     
                  
               
               IV NODAĻA
               PĀRVALDĪBA 
            
            
               16. pants
                  Inovāciju fonda īstenošana 
            
            
               1.Komisija Inovāciju fondu īsteno tiešā pārvaldībā saskaņā ar Finanšu regulas 125.–153. panta relevantajiem noteikumiem vai netiešā pārvaldībā ar Finanšu regulas 62. panta 1. punkta c) apakšpunktā minēto struktūru starpniecību.
            
            
               2.Izmaksas, kas radušās saistībā ar Inovāciju fonda īstenošanas darbībām, tai skaitā administratīvās un pārvaldības izmaksas, finansē no Inovāciju fonda. 
            
            
               17. pants
                  Īstenošanas struktūru iecelšana 
            
            
               1.Ja Komisija pieņem lēmumu dažus ar Inovāciju fonda īstenošanu saistītus uzdevumus deleģēt īstenošanas struktūrai, tā pieņem lēmumu par šādas īstenošanas struktūras iecelšanu.
            
            
               Komisija un ieceltā īstenošanas struktūra noslēdz vienošanos, kurā izklāstīti konkrēti noteikumi, kas īstenošanas struktūrai jāievēro uzdevumu izpildē.
            
            
               2.Ja Komisija Inovāciju fondu īsteno tiešā pārvaldībā un pieņem lēmumu dažus īstenošanas uzdevumus deleģēt īstenošanas struktūrai, Komisija par īstenošanas struktūru ieceļ izpildaģentūru.
            
            
               3.Ja Komisija Inovāciju fondu īsteno netiešā pārvaldībā, tā par īstenošanas struktūru ieceļ Finanšu regulas 62. panta 1. punkta c) apakšpunktā minētu struktūru.
            
            
               4.Tos ar Inovāciju fonda īstenošanu saistītos uzdevumus, kas nav deleģēti īstenošanas struktūrai, pilda Komisija.
            
            
               18. pants
                  Īstenošanas struktūras uzdevumi
            
            
               Īstenošanas struktūrai, kas iecelta saskaņā ar 17. panta 1. punktu, var uzticēt uzaicinājumu iesniegt priekšlikumus vispārējo pārvaldību, Inovāciju fonda atbalsta izmaksu un atlasīto projektu īstenošanas uzraudzību. Šajā sakarā īstenošanas struktūrai var uzticēt šādus uzdevumus:
            
            
               (a)uzaicinājuma iesniegt priekšlikumus organizēšana;
            
         
         
            
               (b)pieteikšanās procedūras organizēšana, tai skaitā pieteikumu apkopošana un visu apliecinošo dokumentu analīze;
            
            
               (c)projektu atlases organizēšana, tai skaitā projektu vērtēšana vai pienācīga pārbaude un sarindošana;
            
            
               (d)Komisijas konsultēšana par projektiem, kuriem piešķirt Inovāciju fonda atbalstu, un par projektiem, kurus iekļaut rezerves sarakstā;
            
            
               (e)projektu izstrādes palīdzības piešķiršana vai sniegšana;
            
            
               (f)dotāciju nolīgumu un citu līgumu parakstīšana atkarībā no Inovāciju fonda atbalsta formas;
            
            
               (g)līgumu dokumentu, kas attiecas uz projektiem, kuriem piešķirts atbalsts, sagatavošana un pārvaldība;
            
            
               (h)finansēšanas nosacījumu izpildes pārbaude un Inovāciju fonda ieņēmumu izmaksa projektu ierosinātājiem;
            
            
               (i)projektu īstenošanas uzraudzība;
            
            
               (j)komunikācija ar projektu ierosinātājiem;
            
            
               (k)ziņošana Komisijai, tai skaitā par vispārīgo virzienu, kādā turpmāk vajadzētu attīstīt Inovāciju fondu;
            
            
               (l)finanšu pārskatu iesniegšana;
            
            
               (m)informācijas, komunikācijas un reklāmas pasākumi, tai skaitā reklāmas materiālu sagatavošana un Inovāciju fonda logotipa izstrāde;
            
            
               (n)zināšanu apmaiņas pārvaldība;
            
            
               (o)dalībvalstu atbalstīšana to centienos popularizēt Inovāciju fondu un komunicēt ar projektu ierosinātājiem;
            
            
               (p)citi ar Inovāciju fonda īstenošanu saistīti uzdevumi.
            
            
               19. pants
                  Īpaši noteikumi attiecībā uz Inovāciju fonda īstenošanu tiešā pārvaldībā 
            
            
               1.Ja Komisija par īstenošanas struktūru saskaņā ar šīs regulas 17. panta 1. punktu ieceļ izpildaģentūru, šāds Komisijas lēmums ir atkarīgs no Padomes Regulas (EK) Nr. 58/2003
                  25
                3. pantā minētās izmaksu un ieguvumu analīzes rezultāta, un šīs regulas 17. panta 1. punkta otrajā daļā minētā vienošanās ir deleģēšanas akts saskaņā ar Regulu (EK) Nr. 58/2003.
            
            
               2.Ja tiešā pārvaldībā izmaksātās summas ir atgūtas saskaņā ar šīs regulas 7. un 8. pantu, atgūtās summas ir piešķirtie ieņēmumi saskaņā ar Finanšu regulas 21. pantu, un tos izmanto, lai finansētu Inovāciju fonda darbības.
            
            
               3.Visos Komisijas veiktajos īstenošanas uzdevumos, tostarp ar izpildaģentūras starpniecību veiktajos, Inovāciju fonda ieņēmumi ir ārējie piešķirtie ieņēmumi Finanšu regulas 21. panta 1. un 5. punkta nozīmē. No minētajiem piešķirtajiem ieņēmumiem sedz arī visas administratīvās izmaksas, kas saistītas ar Inovāciju fonda īstenošanu. Komisija pārvaldības izmaksu segšanai var izmantot ne vairāk kā 5 % Inovāciju fonda finansējuma.
            
            
               4.Projekts, kas saņēmis Inovāciju fonda atbalstu, papildus var saņemt ieguldījumu no jebkuras citas Savienības programmas, tostarp dalītas pārvaldības fondiem, ar noteikumu, ka iemaksas nesedz vienas un tās pašas izmaksas. Kumulatīvais finansējums nedrīkst pārsniegt projekta kopējās attiecināmās izmaksas, un atbalstu no dažādām Savienības programmām var aprēķināt proporcionāli. 
            
         
         
            
               20. pants
                  Inovāciju fonda ieņēmumu pārvaldība
            
            
               1.Komisija nodrošina, ka Inovāciju fondam atvēlētās kvotas tiek izsolītas saskaņā ar Direktīvas 2003/87/EK 10. panta 4. punktā noteiktajiem principiem un kārtību, un pārvalda Inovāciju fonda ieņēmumus saskaņā ar Direktīvas 2003/87/EK mērķiem.
            
            
               2.Komisija nodrošina, ka 1. punktā minētie ieņēmumi tiek savlaicīgi nodoti īstenošanas struktūrai, lai tā varētu finansēt ar īstenošanas darbībām saistītās izmaksas un veikt izmaksu tiem projektiem, kuriem ir piešķirts atbalsts.
            
            
               3.Kvotu monetizāciju un Inovāciju fonda ieņēmumu pārvaldību Komisija var deleģēt Eiropas Investīciju bankai (EIB). Šāda deleģējuma gadījumā Komisija un EIB noslēdz vienošanos, nosakot konkrētus noteikumus, atbilstoši kuriem EIB pilda savus uzdevumus, kas saistīti ar Inovāciju fonda ieņēmumu pārvaldību.
            
            
               4.Saskaņā ar Direktīvas 2003/87/EK noteikumiem Inovāciju fonda ieņēmumus, kas paliek pāri atbalstīto projektu attiecināmības perioda beigās, izlieto, lai atbalstītu jaunus projektus, kuri atbilst Direktīvas 2003/87/EK 10.a panta 8. punktā minētajiem attiecināmības kritērijiem, līdz visi ieņēmumi ir izlietoti Inovāciju fonda mērķiem. Šādus jaunos projektus atlasa ar jauniem uzaicinājumiem iesniegt priekšlikumus saskaņā ar 9. pantu vai atbalsta saskaņā ar 14. vai 15. pantu.
            
            
               21. pants
                  Dalībvalstu loma
            
            
               1.Īstenojot Inovāciju fondu, Komisija apspriežas ar dalībvalstīm un saņem no tām palīdzību. 
            
            
               2.Apspriešanās ar dalībvalstīm notiek par šādiem jautājumiem:
            
            
               (a)priekšatlasīto projektu saraksts, tai skaitā rezerves saraksts, un tādu projektu saraksts, kuriem ir ierosināts piešķirt projekta izstrādes palīdzību saskaņā ar 12. panta 2. punktu pirms atbalsta piešķiršanas;
            
            
               (b)9. panta 1. punktā, 14. panta 2. punktā un 15. panta 1. punktā minētie Komisijas lēmumu projekti;
            
            
               (c)maksimālā Inovāciju fonda atbalsta summa, ko plānots darīt pieejamu projektu izstrādes palīdzībai.
                     
            
            
               3.Pēc Komisijas pieprasījuma dalībvalstis Komisijai sniedz konsultācijas un palīdzību šādos jautājumos:
            
            
               (a)Inovāciju fonda vispārīgās virzības plānošana;
            
            
               (b)projektu īstenošanas pašreizējo vai jauno problēmu risināšana;
            
            
               (c)citu ar projektu īstenošanu saistītu jautājumu risināšana.
            
            
               4.Komisija ziņo dalībvalstīm par progresu, kas panākts šīs regulas īstenošanā, jo īpaši 12. panta 5. punktā minēto lēmumu par atbalsta piešķiršanu īstenošanā.
            
            
               22. pants
                  Ieinteresēto personu loma 
            
            
               Diskusijās par Inovāciju fonda īstenošanu, tostarp par 21. panta 3. punktā minētajiem jautājumiem, Komisija var iesaistīt ieinteresētās personas. 
            
            
               V NODAĻA
               UZRAUDZĪBA, ZIŅOŠANA UN IZVĒRTĒŠANA 
            
            
               23. pants
                  Uzraudzība un ziņošana 
            
         
         
            
               1.Inovāciju fonda darbību, tostarp izmaksātās Inovāciju fonda atbalsta summas, uzrauga īstenošanas struktūra. 
            
            
               2.Lai nodrošinātu to, ka 1. punktā minētajai uzraudzībai vajadzīgie dati un rezultāti tiek savākti efektīvi, sekmīgi un savlaicīgi, projektu ierosinātājiem var piemērot samērīgas ziņošanas prasības. Projektu ierosinātāji ziņojumos ietver informāciju par zināšanu apmaiņas darbībām, kas veiktas saskaņā ar 27. pantu.
            
            
               3.Īstenošanas struktūra par savu uzdevumu izpildi regulāri ziņo Komisijai.
            
            
               4.Īstenošanas struktūra ziņo Komisijai par pilnu atbalsta izmaksas ciklu un jo īpaši par uzaicinājumu iesniegt priekšlikumus organizēšanu un par līgumu parakstīšanu ar projektu ierosinātājiem.
            
            
               5.Pēc katra uzaicinājuma iesniegt priekšlikumus beigām Komisija ziņo dalībvalstīm par šā uzaicinājuma iesniegt priekšlikumus īstenošanu.
            
            
               6.Komisija katru gadu ziņo Padomei un Eiropas Parlamentam par Inovāciju fonda īstenošanas progresu.
            
            
               7.Īstenošanas struktūras, kas nav izpildaģentūras, un subjekti, kuriem saskaņā ar 20. panta 3. punktu ir deleģēta Inovāciju fonda ieņēmumu pārvaldība, iesniedz Komisijai:
            
            
               (a)līdz 15. februārim — nerevidētus finanšu pārskatus par šīm īstenošanas struktūrām un subjektiem deleģētajām darbībām, kas veiktas iepriekšējā finanšu gadā no 1. janvāra līdz 31. decembrim;
            
            
               (b)līdz tā gada 15. martam, kurā iesniegti nerevidētie finanšu pārskati, — revidētus finanšu pārskatus par šīm īstenošanas struktūrām un subjektiem deleģētajām darbībām, kas veiktas iepriekšējā finanšu gadā no 1. janvāra līdz 31. decembrim.
            
            
               Balstoties uz finanšu pārskatiem, kas iesniegti saskaņā ar pirmo daļu, Komisija par katru finanšu gadu, kas ilgst no 1. janvāra līdz 31. decembrim, sagatavo Inovāciju fonda gada pārskatu. Šo pārskatu pārbauda neatkarīga ārējā revīzijā.
            
            
               Šajā punktā paredzētos finanšu un gada pārskatus sagatavo atbilstīgi Finanšu regulas 80. pantā minētajiem grāmatvedības noteikumiem.
            
            
               24. pants
                  Izvērtēšana
            
            
               1.Komisija 2025. gadā un pēc tam reizi piecos gados izvērtē Inovāciju fonda darbību. Izvērtējumā galvenokārt (bet ne tikai) novērtē sinerģijas starp Inovāciju fondu un citām relevantām Savienības programmām, kā arī izvērtē Inovāciju fonda atbalsta izmaksas procedūru.
            
            
               2.Pamatojoties uz šā panta 1. punktā minētās izvērtēšanas rezultātiem, Komisija attiecīgā gadījumā iesniedz priekšlikumus, kā nodrošināt Inovāciju fonda virzību uz Direktīvā 2003/87/EK un šīs regulas 3. pantā noteikto Inovāciju fonda mērķu sasniegšanu.
            
            
               3.Inovāciju fonda īstenošanas nobeigumā, bet ne vēlāk kā 2035. gadā, Komisija veic Inovāciju fonda darbības galīgo izvērtējumu.
            
            
               4.Komisija saskaņā ar 1., 2. un 3. punktu veiktās izvērtēšanas rezultātus publisko.
            
            
               VI NODAĻA
               REVĪZIJAS, PUBLICITĀTE UN ZINĀŠANU APMAIŅA
            
            
               25. pants
                  Revīzijas
            
            
               1.Inovāciju fonda atbalsta izlietojuma revīzijas, kuras veikuši neatkarīgi ārējie revidenti, tostarp tie, kas nav Savienības iestāžu vai struktūru pilnvarotās personas, veido pamatu vispārējam ticamības apliecinājumam saskaņā ar 26. pantu.
            
            
               2.Visas personas vai subjekti, kas saņem Inovāciju fonda atbalstu, rakstiski piekrīt piešķirt nepieciešamās tiesības un piekļuvi, kā paredzēts Finanšu regulas 129. pantā. 
            
         
         
            
               26. pants
                  Savstarpēja paļāvība uz revīzijām
            
            
               Neskarot pastāvošās iespējas veikt papildu revīzijas, ja neatkarīgs revidents finanšu pārskatus un ziņojumus, kuros izklāstīts Savienības ieguldījuma izlietojums, ir revidējis, balstoties uz starptautiski atzītiem revīzijas standartiem, kas nodrošina pamatotu ticamību, šāda revīzija veido pamatu vispārējam ticamības apliecinājumam, kā attiecīgā gadījumā sīkāk precizēts nozarei specifiskos noteikumos, ar noteikumu, ka ir pietiekami pierādījumi par revidenta neatkarību un kompetenci. Neatkarīgā revidenta ziņojumu un saistītos revīzijas dokumentus pēc pieprasījuma dara pieejamus Eiropas Parlamentam, Komisijai, Revīzijas palātai un dalībvalstu revīzijas iestādēm.
            
            
               27. pants
                  Komunikācija, zināšanu apmaiņa un publicitāte
            
            
               1.Projektu ierosinātāji proaktīvi un sistemātiski publicē savās tīmekļa vietnēs informāciju, kas saistīta ar projektiem, kuri ir saņēmuši atbalstu saskaņā ar šo regulu. Šajā informācijā ietver skaidru norādi uz saņemto Inovāciju fonda atbalstu.
            
            
               2.Projektu ierosinātāji nodrošina saskaņotas, lietderīgas un mērķorientētas informācijas sniegšanu par saņemto Inovāciju fonda atbalstu dažādām mērķauditorijām, tostarp plašsaziņas līdzekļiem un sabiedrībai.
            
            
               3.Inovāciju fonda logotipu vai citus reklāmas elementus, kas paredzēti līguma dokumentos, izmanto visās komunikācijas un zināšanu apmaiņas darbībās un attēlo uz paziņojumu dēļiem sabiedrībai pamanāmās stratēģiskās vietās.
            
            
               4.Projektu ierosinātāji sniedz sīku informāciju par darbībām, kas plānotas saskaņā ar šā panta 1. un 2. punktu, zināšanu apmaiņas plānā, kas iesniegts saskaņā ar 10. panta 3. punktu. 
            
            
               5.Informācijas, komunikācijas un reklāmas darbības, kas saistītas ar Inovāciju fonda atbalstu un rezultātiem, veic īstenošanas struktūra. Īstenošanas struktūra organizē īpašus seminārus, darbseminārus vai attiecīgā gadījumā citu veidu darbības, kas veicina pieredzes, zināšanu un paraugprakses apmaiņu attiecībā uz projektu izstrādi, sagatavošanu un īstenošanu, kā arī par projektu izstrādes palīdzības projektos piešķirtā finansējuma lietderību. 
            
            
               VII NODAĻA
               NOBEIGUMA NOTEIKUMI
            
            
               28. pants
                  Stāšanās spēkā 
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 26.2.2019
            
            
               
                     Komisijas vārdā —
               
               
                     priekšsēdētājs
                     Jean-Claude JUNCKER
               
            
         
         
            
                  
                     (1)
                  
                        Eiropas Parlamenta un Padomes 2003. gada 13. oktobra Direktīva 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Savienībā un groza Padomes Direktīvu 96/61/EK (OV L 275, 25.10.2003., 32. lpp.). 
               
               
                  
                     (2)
                  
                        Piemērus skatīt sarakstā, kas sniegts 1. tabulā šā paskaidrojuma raksta beigās.
               
               
                  
                     (3)
                  
                        COM(2015) 80, Komisijas paziņojums “Pamatstratēģija spēcīgai Enerģētikas savienībai ar tālredzīgu klimata pārmaiņu politiku”.
               
               
                  
                     (4)
                  
                        COM(2017) 479, Komisijas paziņojums “Investīcijas gudrā, novatoriskā un ilgtspējīgā rūpniecībā. Atjauninātā ES rūpniecības politikas stratēģija”.
               
               
                  
                     (5)
                  
                        Jāpievieno atsauce.
               
               
                  
                     (6)
                  
                        C(2015) 6317, Komisijas paziņojums “Towards an Integrated Strategic Energy Technology (SET) Plan: Accelerating the European Energy System Transformation” [Ceļā uz integrētu energotehnoloģiju stratēģisko (SET) plānu: Eiropas energosistēmas pārveides paātrināšana].
               
               
                  
                     (7)
                  
                        Fraunhofer ISI, Ecofys (2018) “Impact on the Environment and the Economy of Technological Innovations for the Innovation Fund (IF) in the Fields of Energy-intensive Industries, Renewables, CCS/CCU and Energy Storage”.
               
               
                  
                     (8)
                  
                        Komisijas 2018. gada 6. jūnija priekšlikums Eiropas Parlamenta un Padomes regulai, ar ko izveido programmu InvestEU, COM(2018) 439 final, pieejams saitē 
                  https://eur-lex.europa.eu/legal-content/LV/TXT/?uri=COM%3A2018%3A439%3AFIN
                  .
               
               
                  
                     (9)
                  
                        Komisijas Lēmums (ES) 2017/2172, ar ko Lēmumu 2010/670/ES groza attiecībā uz to, kā izlietojami neizmaksātie ieņēmumi no pirmā uzaicinājuma iesniegt priekšlikumus, OV L 306, 22.11.2017., 24. lpp.
               
               
                  
                     (10)
                  
                        ICF (2017) “
                  NER 300 Lessons Learnt Summary report
                  ”. 
               
               
                  
                     (11)
                  
                        
                  
                     2018. gada 5. septembra Īpašais ziņojums Nr. 24/2018 “Oglekļa dioksīda uztveršanas un uzglabāšanas un inovatīvu atjaunojamo energoresursu demonstrējumi komerciālā mērogā Eiropas Savienībā: pēdējā desmitgadē plānotais progress nav panākts”
                  
                  , pieejams Revīzijas palātas tīmekļa vietnē 
                  https://www.eca.europa.eu/Lists/ECADocuments/SR18_24/SR_CCS_LV.pdf.
               
               
                  
                     (12)
                  
                        Nozaru darbsemināri un noslēguma konference (2017) “
                  Finance for innovation: Towards the ETS Innovation Fund
                  ”.
               
               
                  
                     (13)
                  
                        CE Delft (2018) “
                  Report on the online public consultation on the establishment of the Innovation Fund
                  ” un 
                  https://ec.europa.eu/clima/consultations/public-consultation-establishment-innovation-fund_lv
                  . 
               
               
                  
                     (14)
                  
                        Ecofys (2018) “
                  Market testing for low-carbon innovation support to energy intensive industry and to power generation
                  ”.
               
               
                  
                     (15)
                  
                        Iestāžu nolīgums starp Eiropas Parlamentu, Eiropas Savienības Padomi un Eiropas Komisiju par labāku likumdošanas procesu, OV L 123, 12.5.2016., 1.–14. lpp.
               
               
                  
                     (16)
                  
                        
                  Inovāciju fonda ekspertu grupa.
               
               
                  
                     (17)
                  
                        
                  
                     2018. gada 5. septembra Īpašais ziņojums Nr. 24/2018 “Oglekļa dioksīda uztveršanas un uzglabāšanas un inovatīvu atjaunojamo energoresursu demonstrējumi komerciālā mērogā Eiropas Savienībā: pēdējā desmitgadē plānotais progress nav panākts”
                  
                  , pieejams Revīzijas palātas tīmekļa vietnē 
                  https://www.eca.europa.eu/Lists/ECADocuments/SR18_24/SR_CCS_LV.pdf.
                    
               
               
                  
                     (18)
                  
                        Eiropas Parlamenta un Padomes 2018. gada 18. jūlija Regula (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).
               
               
                  
                     (19)
                  
                        Atbalsttiesīgie projekti var ietvert gan procesu, gan produktu inovācijas attiecībā uz produktiem, kas aizvieto produktus, kuri rada daudz siltumnīcefekta gāzu emisiju.
               
               
                  
                     (20)
                  
                        OV L 275, 25.10.2003., 32. lpp. 
               
               
                  
                     (21)
                  
                        Komisijas 2010. gada 3. novembra Lēmums 2010/670/ES, ar ko nosaka kritērijus un pasākumus tādu komerciālu demonstrējumu projektu finansēšanai, kuru mērķis ir CO2 uztveršana un ģeoloģiska uzglabāšana videi drošā veidā, kā arī inovatīvu atjaunojamās enerģijas tehnoloģiju demonstrējumu projektu finansēšanai atbilstīgi sistēmai par siltumnīcas efektu izraisošo gāzu emisijas kvotu tirdzniecību Kopienā, kas izveidota ar Eiropas Parlamenta un Padomes Direktīvu 2003/87/EK (OV L 290, 6.11.2010., 39. lpp.).
               
               
                  
                     (22)
                  
                        
                  
                     2018. gada 5. septembra Īpašais ziņojums Nr. 24/2018 “Oglekļa dioksīda uztveršanas un uzglabāšanas un inovatīvu atjaunojamo energoresursu demonstrējumi komerciālā mērogā Eiropas Savienībā: pēdējā desmitgadē plānotais progress nav panākts”
                  
                  , pieejams Revīzijas palātas tīmekļa vietnē 
                  https://www.eca.europa.eu/Lists/ECADocuments/SR18_24/SR_CCS_LV.pdf.
                    
               
               
                  
                     (23)
                  
                        Eiropas Parlamenta un Padomes 2018. gada 18. jūlija Regula (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).
               
               
                  
                     (24)
                  
                        Komisijas 2010. gada 12. novembra Regula (ES) Nr. 1031/2010 par siltumnīcas efektu izraisošo gāzu emisiju kvotu izsoļu laika grafiku, administrēšanu un citiem aspektiem saskaņā ar Eiropas Parlamenta un Padomes Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā (OV L 302, 18.11.2010., 1. lpp.).
               
               
                  
                     (25)
                  
                        Padomes 2002. gada 19. decembra Regula (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (OV L 11, 16.1.2003., 1. lpp.).